РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/238-18

12. октобар 2018. године

Б е о г р а д

ЗАПИСНИК

СА 57. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 12. ОКТОБРА 2018. ГОДИНЕ

Седница је почела у 11,45 часова.

 Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, Душица Стојковић, Бранимир Јовановић и Момо Чолаковић.

Седници су присуствовали и заменици чланова Одбора: Вера Јовановић, заменик Дарка Лакетића, Сандра Божић, заменик Верољуба Матића, Драгана Баришић, заменик Катарине Ракић, Јелена Мијатовић, заменик Марка Зељуга и Војислав Вујић, заменик Петра Петровића.

Седници нису присуствовали чланови Одбора: Дарко Лакетић, Верољуб Матић, Катарина Ракић, Марко Зељуг, Ђорђе Милићевић, Војислав Шешељ, Немања Шаровић, Бранка Стаменковић, Горан Ћирић, Петар Петровић, Ненад Константиновић и Ненад Чанак.

Председник Одбора је образложио да је седницу сазвао у року краћем од рока предвиђеног чланом 72. став 2. Пословника Народне скупштине због потребе да Одбор размотри и донесе акте из предложеног дневног реда.

Пре утврђивања дневног реда, Одбор је једногласно прихватио предлог председника Одбора да се обави заједнички јединствени претрес по тачкама 1, 2, 3. и 4. предложеног дневног реда, који је поднет на основу члана 82, члана 92. став 2, члана 192. ст. 2. и 3. и члана 193. Пословника Народне скупштине

 На предлог председника, Одбор је једногласно утврдио дневни ред седнице у целини:

 Д н е в н и р е д:

 - усвајање записника са 56. седнице Одбора -

1. Разматрање обавештења заменика генералног секретара Народне скупштине о изрицању мере одржавања реда народном посланику Зорану Живковићу на седници Десетог ванредног заседања Народне скупштине Републике Србије у Једанаестом сазиву у 2018. години (21 Број: 120-2983/18 од 27. септембра 2018. године);
2. Разматрање обавештења заменика генералног секретара Народне скупштине о изрицању мере одржавања реда народном посланику Ђорђу Вукадиновићу на седници Десетог ванредног заседања Народне скупштине Републике Србије у Једанаестом сазиву у 2018. години (21 Број: 120-3013/18 од 1. октобра 2018. године);
3. Разматрање обавештења заменика генералног секретара Народне скупштине о изрицању мере одржавања реда народном посланику Марији Јањушевић на Првој седници Другог редовног заседања Народне скупштине Републике Србије у Једанаестом сазиву у 2018. години (21 Број: 120-3103/18 од 5. октобра 2018. године);
4. Разматрање обавештења заменика генералног секретара Народне скупштине о изрицању мере одржавања реда народном посланику Мариники Тепић на Првој седници Другог редовног заседања Народне скупштине Републике Србије у Једанаестом сазиву у 2018. години (21 Број: 120-3112/18 од 8. октобра 2018. године);
5. Разматрање предлога заменика генералног секретара Народне скупштине за продужење статуса вршиоца дужности помоћника генералног секретара Народне скупштине - руководилац Сектора за опште послове и вршиоца дужности помоћника генералног секретара Народне скупштине - руководилац Сектора за оперативно-техничке послове и информационе технологије, за три месеца (03 Број: 112-3156/18 од 11. октобра 2018. године);
6. Утврђивање списка налепница за паркирање А-I и А-II.

Пре преласка на рад по утврђеном дневном реду, Одбор је једногласно, без примедаба, усвојио записник са 56. седнице Одбора.

**Прва - четврта тачка дневног реда:** Разматрање обавештења заменика генералног секретара Народне скупштине о изрицању мере одржавања реда народном посланику Зорану Живковићу на седници Десетог ванредног заседања Народне скупштине Републике Србије у Једанаестом сазиву у 2018. години; Разматрање обавештења заменика генералног секретара Народне скупштине о изрицању мере одржавања реда народном посланику Ђорђу Вукадиновићу на седници Десетог ванредног заседања Народне скупштине Републике Србије у Једанаестом сазиву у 2018. години; Разматрање обавештења заменика генералног секретара Народне скупштине о изрицању мере одржавања реда народном посланику Марији Јањушевић на Првој седници Другог редовног заседања Народне скупштине Републике Србије у Једанаестом сазиву у 2018. години; Разматрање обавештења заменика генералног секретара Народне скупштине о изрицању мере одржавања реда народном посланику Мариники Тепић на Првој седници Другог редовног заседања Народне скупштине Републике Србије у Једанаестом сазиву у 2018. години.

У складу са усвојеним предлогом председника Одбора, Одбор је о наведеним тачкама утврђеног дневног реда водио заједнички јединствени претрес.

Дискусије није било.

Одбор је, у складу са чланом 157. став 2. Пословника Народне скупштине, о сваком предлогу одлуке о новчаној казни, одлучивао посебно.

На предлог председника, Одбор је већином гласова донео Одлуку о новчаној казни из тачке један утврђеног дневног реда, за ЗОРАНА ЖИВКОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је већином гласова донео одлуку о новчаној казни из тачке два утврђеног дневног реда, за ЂОРЂА ВУКАДИНОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је већином гласова донео Одлуку о новчаној казни из тачке три утврђеног дневног реда, за МАРИЈУ ЈАЊУШЕВИЋ, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је већином гласова донео одлуку о новчаној казни из тачке четири утврђеног дневног реда, за МАРИНИКУ ТЕПИЋ, народног посланика на сталном раду у Народној скупштини, који се кажњава новчаном казном у висини од 40% основне плате народног посланика, у износу од 28.685,05 динара.

**Пета тачка дневног реда:** Разматрање предлога заменика генералног секретара Народне скупштине за продужење статуса вршиоца дужности помоћника генералног секретара Народне скупштине - руководилац Сектора за опште послове и вршиоца дужности помоћника генералног секретара Народне скупштине - руководилац Сектора за оперативно-техничке послове и информационе технологије, за три месеца.

Председник Одбора је упознао чланове и заменике чланова Одбора са Предлогом заменика генералног секретара за продужење статуса вршиоца дужности помоћника генералног секретара Народне скупштине - руководилац Сектора за опште послове Марини Шуковић и продужење статуса вршиоца дужности помоћника генералног секретара Народне скупштине - руководилац Сектора за оперативно-техничке послове и информационе технологије Дарију Кукољу, на период од три месеца.

Дискусије није било.

На предлог председника, Одбор је већином гласова донео Решење о постављењу Марине Шуковић за вршиоца дужности помоћника генералног секретара Народне скупштине - руководилац Сектора за опште послове на период од три месеца.

На предлог председника, Одбор је већином гласова донео Решење о постављењу Дарија Кукоља за вршиоца дужности помоћника генералног секретара Народне скупштине - руководилац Сектора за оперативно-техничке послове и информационе технологије на период од три месеца.

**Шеста тачка дневног реда**: Утврђивање списка налепница за паркирање А-I и А-II

Дискусије по овој тачки није било.

На предлог председника, Одбор је једногласно утврдио Списак налепница за паркирање А-I и А-II.

\* \* \*

Седница је завршена у 11,55 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић